Fosta lideră a Seriei 1 și-a anunțat forfaitul înaintea startului sezonului de primăvară, urmând să piardă cu 3-0 toate jocurile din retur, inclusiv cele pe care urma să le dispute în martie cu FC Bacău, CSM Bacău și Aerostar
Ce era de așteptat să se întâmple, s-a întâmplat. Marți, ACS Foresta Suceava și-a anunțat retragerea din campionatul Ligii a III-a din motive de ordin financiar, Seria 1 urmând să continue în sezonul de primăvară cu numai opt echipe. Foresta este a doua echipă retrasă din această serie, după ce în tur, aruncase prospopul și Viitorul Darabani.
Spre deosebire însă de ceea ce s-a întâmplat cu Darabani, gruparea suceveană (lideră la finalul maxi-turului), va pierde cu 3-0 toate meciurile din retur; și cele deja disputate în 2023, și cele rămase de jucat în mini-returul din 2024. Interesant este că în mini-retur,
Foresta urma să joace doar cu echipele din Bacău: pe 9 martie, acasă, cu FC Bacău, pe 16 martie, în deplasare, cu CSM Bacău, iar pe 23, din nou în fața propriilor suporteri, cu Aerostar.
Campionatul Ligii a III-a se va relua sâmbătă, 9 martie, de la ora 15.00 cu următoarele jocuri contând pentru etapa 16: Bucovina Rădăuți- Aerostar Bacău, Rapid Brodoc- Șomuz Fălticeni, CSM Bacău- Știința Miroslava. CSM Vaslui stă, iar partida Foresta Suceava- FC Bacău nu se va juca, oaspeții urmând să câștige cu 3-0 la masa verde.
Parcursul sucevenilor în retur
Etapa 10, 28 octombrie 2023: 5-1 cu Rapid Brodoc, acasă.
Etapa 11, 3 noiembrie: 4-3 cu CSM Vaslui, în deplasare.
Etapa 12, 11 noiembrie: meci nedisputat acasă cu Viitorul Darabani, adversara fiind retrasă din campionat.
Etapa 13, 18 noiembrie: 2-2 cu Șomuz Fălticeni, în deplasare.
Etapa 14, 25 noiembrie: 1-3 cu Bucovina Rădăuți, acasă.
Etapa 15, 2 decembrie: 2-1 cu Știința Miroslava, în deplasare.
Etapa 16, 9 martie 2024, ora 15.00: ACS Foresta Suceava- ACS FC Bacău.
Etapa 17, 16 martie, ora 15.00: CSM Bacău- ACS Foresta Suceava.
Etapa 18, 23 martie, ora 15.00: ACS Foresta Suceava- CS Aerostar Bacău.
Clasamentul Seriei 1 înainte de retragerea sucevenilor
1 CSM Bacău 13 8 1 4 19-11 25p.
2 Bucovina Rădăuți 13 6 5 2 21-13 23p.
3 Foresta Suceava 13 8 3 2 32-18 21p.*
4 Știința Miroslava 14 6 1 7 21-22 19p.
5 CSM Vaslui 14 4 6 4 22-20 18p.
6 FC Bacău 13 4 3 6 18-18 15p.
7 Șomuz Fălticeni 14 3 6 5 19-25 15p.
8 Aerostar Bacău 13 3 3 7 12-19 12p.
9 Rapid Brodoc 13 3 2 8 11-29 11p.
*Foresta a fost penalizată cu pierderea a șase puncte
** Forestei i se vor anula cele trei victorii din retur și remiza cu Șomuz Fălticeni, în timp ce echipele care au pierdut în tur contra sucevenilor vor bifa câte trei puncte la masa verde.
Dan Sion